Source: https://europa.eu/youreurope/business/running-business/intellectual-property/database-protection/index_hu.htm
Timestamp: 2019-05-22 10:19:08
Document Index: 4426887

Matched Legal Cases: ['sui generis', 'sui generis', 'sui generis', 'sui generis', 'sui generis', 'sui generis', 'sui generis', 'sui generis', 'sui generis']

Adatbázis-védelem az EU-ban - Az Ön Európája
Utolsó frissítés:: 30/01/2019
Ha Ön elektronikusan vagy más módon hozzáférhető adatbázis hozott létre, lehetősége van:
a sui generis jog révén a tartalom levédésére;
a szerzői jog révén a szerkezet levédésére.
Ha az Ön adatbázisa megfelel mind a szerzői jog, mind a sui generis jog követelményeinek, Önt mindkét oltalom megilleti.
Gondoskodjon eredeti adatbázisának védelméről a szerzői jog révén
Ha az Ön adatbázisa eredeti szellemi alkotás, a szerzői jog a megfelelő oltalmi forma, mivel az kizárólagos jogot biztosít Önnek az adatbázis vagy bármilyen változatának másolása, átalakítása, illetve terjesztése tekintetében. A szerzői jog nem a tartalmat, hanem az adatbázis szerkezetét védelmezi.
A sui generis jog által biztosított oltalom
Ha adatbázisának szerkezete nem eredeti alkotás, a tartalma még a sui generis jog révén védelemben részesülhet .
A sui generis jog oltalmát akkor kérelmezheti adatbázisa számára, ha Ön vagy az adatbázis készítője az EU országok valamelyikének állampolgára vagy az uniós országok valamelyikében lakik jogszerűen. A sui generis oltalom megszerzéséhez Önnek igazolnia kell, hogy az adatbázis tartalmának megszerzése, ellenőrzése vagy megjelenítése jelentős (pénzbeli, anyagi és/vagy emberi) ráfordítást igényelt az Ön részéről.
A sui generis adatbázisjog adatbázisának tartalmát oltalmazza. Ezzel az oltalmi formával Ön, illetve az adatbázis készítője megakadályozhatja, hogy mások az adatbázis tartalmának egészét vagy jelentős részét kimásolják és/vagy felhasználják. Ha Ön adatbázist hoz létre, és az megfelel a sui generis követelményeinek, Ön automatikusan megkapja az oltalmat 15 évre, vagy az adatbázis létrehozásának időpontjától, vagy attól a naptól kezdődően, amikor az adatbázis először vált hozzáférhetővé a nagyközönség számára.
Karoline és Frederik jogi tanácsadó céget vezet Dániában. Úgy döntöttek, hogy elektronikus adatbázist állítanak össze az ítélkezési gyakorlat, és más kapcsolódó dokumentumok egybegyűjtésére. A tervük megvalósítása több havi munkát igényelt, mert különböző külső forrásokból kellett kinyerniük az adatokat. A munka befejeztével Karoline és Frederik értékesítheti az adatbázist, melynek vonatkozásában sui generis jogok illetik meg őket, azaz 15 évig meg tudják akadályozni, hogy adatbázisuk tartalmának jelentős részeit mások lemásolják és/vagy felhasználják. Ha azonban az ítélkezési gyakorlat dokumentumaiból csak egyet vagy csak jelentéktelen részt akar valaki lemásolni vagy felhasználni, azt szabadon megteheti.
A témáról bővebben az Európai Szellemi Tulajdonjogok HelpDesk honlapjánen , az adatbázisok védelméről szóló oldalonen lehet olvasni.
Helyi vállalkozástámogatás: lépjen kapcsolatba egy partnerrel!